En husejer fra Frederikshavn fik lørdag eftermiddag fat på en tyv, som havde stjålet værdier for op mod 200.000 kroner fra husejerens hjem. Husejeren, der bor på Lerstien i Frederikshavn, havde for nogle dage siden indbrud, hvor en ukendt gerningsmand havde stjålet dyr elektronik. Da husejeren lørdag eftermiddag kom hjem efter en indkøbstur, opdagede han, at der igen var indbrud - og tyven var stadig i huset. Tyven stak af, da han blev opdaget, men husejeren fik løbet tyven op og alarmeret politiet. Det viste sig, at det var den samme mand, der stod bag begge indbrud. Politiet fik opsporet tyvens bil, hvori man fandt tyvekoster fra det første indbrud. Det fortæller vagtchef hos Nordjyllands Politi, Henrik Beck. Tyven, der er kendt af politiet i forvejen, skal søndag fremstilles i grundlovsforhør.

Referat:
En husejer fik lørdag fat på en indbrudstyv, som to gange havde været på tyvetogt i husejeren hjem.